APSPRIEDES NOTEIKUMI
Atklātam konkursam
[bookmark: _Hlk207309134]“Ūdenslīdēju ekipējuma apkope, remonts un rezerves daļu iegāde”,
identifikācijas Nr. VALIC 2026/068/3N-P-AK

Valsts aizsardzības loģistikas un iepirkumu centrs (turpmāk – Centrs) saskaņā ar Publisko iepirkumu likuma (turpmāk – PIL) 18. panta otro prim daļu rīko apspriedi par plānotā atklāta konkursa “Ūdenslīdēju ekipējuma apkope, remonts un rezerves daļu iegāde” (identifikācijas numurs VALIC 2026/068/3N-P-AK) nolikumā iekļaujamajām prasībām.

1. Apspriedes mērķis: informēt ieinteresētos piegādātājus par plānoto iepirkumu un saņemt ieinteresēto piegādātāju priekšlikumus iepirkuma dokumentācijas pilnveidei.
2. Iepirkuma priekšmets: 
2.1.  Iepirkuma priekšmets ir ūdenslīdēju ekipējuma apkopes, remonta un rezerves daļu iegādes pakalpojums (turpmāk – Pakalpojums) saskaņā ar tehniskās specifikācijas prasībām.
2.2. Plānotie apjomi tiks noteikti saskaņā ar pasūtītāja un gala lietotāja nepieciešamību un finansējumu.
2.3.  CPV kods: 50600000-1 Drošības un aizsardzības materiālu remonta un tehniskās apkopes pakalpojumi. 
3. Apspriedes norise:
3.1.  Apspriedes laikā ieinteresētie piegādātāji var iepazīties ar pretendentu kvalifikācijas prasībām, kuras norādītas pievienotajā dokumentā “Dokumentācijas pilnveides priekšlikumi” (veidlapa) (1. pielikums), un tehniskā specifikācija (2. pielikums) prasībām un sniegt priekšlikumus iepirkuma dokumentācijas pilnveidei.
3.2. Apspriedes norises laiks: datums, līdz kuram sniedzami ieinteresēto piegādātāju priekšlikumi iepirkuma dokumentācijai, tiek norādīts Iepirkumu uzraudzības biroja Publikāciju vadības sistēmas paziņojumā par apspriedi un Elektronisko iepirkumu sistēmā e-konkursu apakšsistēmā šīs apspriedes sadaļā “Termiņi”.
4. Ieinteresēto piegādātāju priekšlikumu iesniegšanas kārtība:
4.1. [bookmark: _Hlk193463000]Ieinteresētie piegādātāji priekšlikumus norāda dokumentācijas pilnveides priekšlikumu veidlapā un noteiktajā termiņā iesniedz Elektronisko iepirkumu sistēmā e-konkursu apakšsistēmā šīs apspriedes sadaļā “Pretendentu jautājumi un komentāri”. 
4.2. Ieinteresētie piegādātāji priekšlikumus sagatavo konstruktīvi, sniedzot objektīvu un konkrētu pamatojumu iepirkuma dokumentācijas pilnveidei. 
4.3. .Ieinteresētie piegādātāji ņem vērā, ka saskaņā ar PIL 18. panta otrās prim daļas 3. punkta prasībām apspriedes ziņojumā tiks atspoguļoti saņemtie komentāri un pasūtītāja vērtējums par tiem. Līdz ar to komentāros nav ieteicams iekļaut tādu informāciju, kuru piegādātājs uzskata par savu komercnoslēpumu.
5. Priekšlikumu izskatīšanas kārtība:
5.1. Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaut iepirkuma dokumentācijā. Jautājumi par iepirkuma priekšmetu nav uzskatāmi par priekšlikumiem, un uz tiem apspriedes ietvaros iepirkuma komisija atbildi nesniedz.
5.2.  Iepirkuma komisija ieinteresētajiem piegādātājiem par iesniegtajiem priekšlikumiem nesniedz detalizētu izvērtējumu un pamatojumu priekšlikumu iekļaušanai vai neiekļaušanai iepirkuma dokumentācijā.
5.3. Iepirkuma komisija ieinteresēto piegādātāju priekšlikumus izvērtē un sagatavo apspriedes ziņojumu, kurā norāda apspriedes dalībniekus, to priekšlikumus, pasūtītāja galvenos secinājumus un vērtējumu par apspriedes laikā saņemtajiem priekšlikumiem un iespējamo konkurenci iepirkumā.
5.4. Ārpus Elektronisko iepirkumu sistēmas un pēc apspriedes termiņa beigām  iesniegtie priekšlikumi netiek iekļauti apspriedes ziņojumā.
5.5. Apspriedes ziņojums ir vispārpieejama informācija un to publicē Elektronisko iepirkumu sistēmā e-konkursu apakšsistēmā šīs apspriedes sadaļā “Komisijas atbildes un skaidrojumi”.
6. Apspriedei publicējamā informācija:
6.1. 1. pielikums Dokumentācijas pilnveides priekšlikumi (veidlapa);
6.2. 2. pielikums Tehniskās specifikācijas projekts.

Centrs jau iepriekš izsaka pateicību ieinteresētajiem piegādātājiem par iesaisti un priekšlikumu sniegšanu!

